**Kinatrompettre** (*Catalpa ovata*) er et løvfellende tre i trompettrefamilien.

Det blir 3–20 m høyt, mer sjeldent 32 m. Stammediameteren er 30–70 cm, unntaksvis 100 cm. Barken er glatt på unge stammer, men på eldre trær har den vertikale furer. Unge greiner har spredte hår og elliptiske korkporer. Bladene sitter tre sammen i kranser der bladene har litt ulik størrelse. Bladstilken er mørkerød, stivt håret og 6–22 cm lang. Bladene er treflikede, 19–33,5 cm lange, 20,5–31 cm brede, tilspissede og med hjerteformet grunn. Bladranden er hel eller bølgende.

Blomsterstanden er konisk med 150–450 blomster, 20–24 cm lang og 18–24 cm bred. Blomstene er trompetformede med rynket kant, 2,5 cm brede og gulhvite med purpur flekker. I svelget er det to nøkkelformede, sterkt gule flekker som blir mørkerøde i eldre blomster. Frukten er en linjeformet kapsel som er 15–30 cm lang og 0,4–0,7 cm bred. Frøene har to vinger som er hårete i endene.

Arten hører hjemme i Kina og er blitt kultivert i flere tusen år. Den opprinnelige utbredelsen er usikker, men arten vokser nå i provinsene Anhui, Beijing, Chongqing, Fujian, Gansu, Guangdong, Guizhou, Hebei, Henan, Hubei, Hunan, Jiangsu, Jiangxi, Jilin, Liaoning, Shaanxi, Shandong, Shanghai, Shanxi, Sichuan, Tianjin, Yunnan og Zhejiang.

Kinatrompettre dyrkes både som prydtre og for trevirket som brukes til musikkinstrumenter, plater for tresnitt og likkister. Buddhistmunker brakte treslaget til Korea og Japan. I japanske hager representerer arten *Den hvite tigeren fra vest*. Etter sitt opphold i Japan i 1690-årene beskrev Engelbert Kaempfer treslaget. Det var likevel ikke før i siste halvdel av 1800-tallet at kinatrompettre ble vanlig plantet i Europa og Nord-Amerika.

Vanlig dyrket er også hybriden *Catalpa × erubescens*, som er en krysning mellom kinatrompettre og vanlig trompettre (*C. bignonioides*). Det finnes også en annen hybrid, *Catalpa × galleana*, som er en krysning mellom kinatrompettre og prakttrompettre (*C. speciosa*).

Galleri
-------

* VekstformVekstform
* BladBlad
* FrøkapslerFrøkapsler

Litteratur
----------

* A. Mitchell (1977). *Trær i skog og hage*. Oversatt av I. Gjærevoll. Tiden. s. 388. ISBN 82-10-01282-7.
* R.T. Olsen og J.H. Kirkbride jr (2017). «Taxonomic revision of the genus *Catalpa* (Bignoniaceae)». *Brittonia*. 69 (3): 387–421. ISSN 1938-436X. doi:10.1007/s12228-017-9471-7.
* «*Catalpa ovata*». Flora of China. Besøkt 22. november 2018.
* O.B. Hansen (18. september 2018). «Trompettre (*Catalpa* Scop.)». Park & Anlegg. Arkivert fra originalen 26. september 2018. Besøkt 21. november 2018.

Eksterne lenker
---------------

* (en) *Kinatrompettre* i Encyclopedia of Life Rediger på Wikidata

* (en) *Kinatrompettre* i Global Biodiversity Information Facility Rediger på Wikidata

* (sv) *Kinatrompettre* hos Dyntaxa Rediger på Wikidata

* (en) *Kinatrompettre* hos ITIS Rediger på Wikidata

* (en) *Kinatrompettre* hos NCBI Rediger på Wikidata

* (en) *Kinatrompettre* hos The International Plant Names Index Rediger på Wikidata

* (en) *Kinatrompettre* hos Tropicos Rediger på Wikidata

* (en) *Kategori:Catalpa ovata* – bilder, video eller lyd på Wikimedia Commons Rediger på Wikidata

* (en) *Catalpa ovata* – galleri av bilder, video eller lyd på Wikimedia Commons Rediger på Wikidata

* *Catalpa ovata* – detaljert informasjon på Wikispecies Rediger på Wikidata